**ג'ולין קינג בללוק** (באנגלית: **Jolene King Blalock**; נולדה ב־5 במרץ 1975) היא שחקנית קולנוע וטלוויזיה ודוגמנית אמריקאית, הידועה בעיקר בשל דמותה של הוולקנית ט'פול שגילמה בסדרה "מסע בין כוכבים: אנטרפרייז".

נעוריה
------

בללוק נולדה וגדלה בסן דייגו, קליפורניה, ארצות הברית, ולה שלושה אחים. היא בילתה את ילדותה בפיתוח כישורים אמנותיים ובגלישת גלים. על ילדותה היא אמרה:

> 
> הייתי ילדה כזו שנראתה מוזר, אין לי מושג מה קרה. לא הייתה לי ילדות טובה כי לא הסתדרתי עם ילדים אחרים. אני הייתי הילדה שישבה בפינה, אוכלת ארוחת צהריים לבדה. עבדתי בספרייה בצהריים כי לא היו לי חברים אמיתיים. קראתי הרבה ומצאתי דרכים אחרות ללמוד, כי בבית הספר לא הסתדרתי. אפילו בנים מעולם לא היו מעוניינים בי.
> 
> 
> 
>

קריירה מוקדמת
-------------

בהיותה דוגמנית פופולרית, בללוק עזבה את הבית בגיל 17 על מנת לדגמן באירופה ובאסיה. היא הופיעה על השערים של מגזיני סגנון חיים לגברים, פעמיים הופיעה בגלריה "בנות של מקסים" של המגזין מקסים, ונבחרה לאחת מ־10 הנשים הסקסיות ביותר בעולם לשנת 2005 על ידי *FHM*. היא הצטלמה לבושה לצילומי אופנה עבור פלייבוי באפריל 2002. מאוחר יותר היא רואיינה על ידי המגזין למדור "*20Q*" (גיליון פברואר 2005).

במשך שנים בללוק עשתה דיאטה, בשל עיסוקה כדוגמנית, והוקל לה כשעברה למשחק; היא אמרה: "אני תשושה מהחוויות שלי בתעשיית הדוגמנות. את אף פעם לא מספיק רזה או מושלמת וזה היה קשה מבחינה נפשית לבצע את המעבר למשחק".

הופעת הבכורה שלה בטלוויזיה הייתה בסיטקום "הארון של ורוניקה", ולאחריו הופיעה בתפקידי אורח בסדרות "ספינת האהבה: הגל הבא", "CSI" ו־"ג'אג". היא גילמה את מדיאה באדפטציה לטלוויזיה משנת 2000 של "*Jason and the Argonauts*". כמו כן, היא הופיעה ב־"*On the Edge*" ובמיני־סדרה "*The Diamond Hunters*", בטרם לוהקה ל־"מסע בין כוכבים: אנטרפרייז".

מסע בין כוכבים: אנטרפרייז
-------------------------

ליהוקה לסדרה "מסע בין כוכבים: אנטרפרייז" היה פריצת הדרך הגדולה ביותר של בללוק והיא תארה זאת כחלום שהתגשם. היא הודתה שהיא הייתה נרגשת להצטרף לצוות הסדרה החדשה:

> 
> אנחנו ממש בני מזל. יותר מ־100 אנשים עובדים יחד על זה כל יום ולא היו לנו ויכוח אחד. זה לא ייאמן. היו לי ימים רעים בחיים האישיים שלי, אבל אני תמיד שמחה ללכת לעבודה. יש גם תחושה של חיי נצח שהתכנית נותנת לך, שאתה עובד על משהו שלעולם לא ימות, שהתרומה שלך תשאר לעד. זו הרגשה מאוד מיוחדת.
> 
> 
> 
> 

בללוק אמרה על הסדרה המקורית: "ספוק היה סמל המין האמיתי של מסע בין כוכבים. אנשים תמיד מניחים שזה היה קירק, אבל הם טועים".

בשנת 2005 היא הופיעה לראשונה בכנס של מעריצי הסדרה, שהתקיים בפסדינה, קליפורניה, ארצות הברית. הופעתה השנייה הייתה במילטון קינס, אנגליה, שם חילקה חתימות. זמן קצר לאחר מכן הופיעה בכנס בבון, גרמניה.

לאחר מסע בין כוכבים
-------------------

בללוק הופיעה עם אל אל קול ג'יי ועם ריי ליוטה בסרט "*Slow Burn*" שצולם בשנת 2003, בין העונות של "מסע בין כוכבים: אנטרפרייז". הסרט נחשף לראשונה בפסטיבל הסרטים הבינלאומי בטורונטו בספטמבר 2005 ובסופו של דבר הוקרן בבתי קולנוע נבחרים במהלך שנת 2007.

היא הופיעה ככובת אורחת בשני פרקים של סטארגייט SG-1 כאישתה, מנהיגת קבוצת הנשים ג'אפה.

היא הייתה אמורה להופיע בפרק של "אבודים" בעונת 2005–2006 כאהובתו לשעבר של סוייר (ג'וש הולווי). למרות שהיא צולמה עבור מספר סצנות, סצנות הפלאשבק בפרק הועברו מסוייר למייקל (הארולד פרינו) ובסופו של דבר לא נעשה שימוש בסצנות בהן היא השתתפה, אפילו לא בתוספות הבונוס "סצנות שנמחקו" במארז ה־DVD. תמונות שלה מסט הצילומים של הסצנה צצו בשנת 2008.‏

היא שיחקה את קפטן לולה בק בסרט "*Starship Troopers 3: Marauder*", שיצא ישירות ל־DVD בארצות הברית, ב־5 באוגוסט 2008.

היא הופיעה בסדרה "האוס", בפרק בשם "*Teamwork*", כלקסה, אשתו של כוכב פורנו המטופל בפרק הזה. הפרק שודר לראשונה ב־16 בנובמבר 2009.

היא שיחקה את האחות ניסי, אחותה של האופל, בעונה השנייה של "*Legend of the Seeker*", בפרק 9 – "*Dark*", ששודר ב־23 בינואר 2010, ובפרק 10 – "*Perdition*", ששודר ב־30 בינואר 2010 .

בללוק השתתפה בתפקיד משנה במותחן האקשן של ויליאם קאופמן "*Sinners And Saints*" בו גילמה דמות בשם סטייסי. עלילת הסרט מתרחשת בניו אורלינס שלאחר סופת קתרינה, והוא הוקרן לראשונה בלוס אנג'לס, ב־30 ביוני 2010.

חיים אישיים
-----------

כרגע, בללוק מתגוררת בלוס אנג'לס.

היא נשואה למיכאל רפינו, מנכ"ל לייב ניישן אנטרטיינמנט. השניים נפגשו כאשר הוא הזמין אותה להשתתף בפרסומת לבירה בלוס אנג'לס. רפינו גר באנגליה כאשר היא גרה בארצות הברית לצורך צילומי "מסע בין כוכבים: אנטרפרייז" במהלכם היא גילתה שניהול מערכת יחסים "בשלט רחוק" היא קשה וכי חשבון הטלפון שלה "אסטרונומי". בללוק הציעה לרפינו נישואין והשניים התחתנו בנגריל, ג'מייקה, ב־22 באפריל 2003.‏

בללוק היא חובבת כלבים נלהבת והופיעה על השער של המגזין הבריטי הפופולרי *K9 Magazine*.‏

פילמוגרפיה
----------

| שנה | סרט/סדרה | תפקיד | הערות |
| --- | --- | --- | --- |
| 1998 | *הארון של ורוניקה* | אישה #3 | הפרק "Veronica's Breast Efforts" |
| 1999 | *ספינת האהבה: הגל הבא* | אישה | הפרק "Prom Queen" |
| 2000 | *Queen for a Day* | אישה בצהוב |  |
| 2000 | *G vs E* | ליבי | הפרק "Cougar Pines" |
| 2000 | *D.C.* | קריסטי | שני פרקים |
| 2000 | *Jason and the Argonauts* | מדיאה | סרט טלוויזיה |
| 2000 | *CSI* | לורה גאריס | הפרק "Crate 'n Burial" |
| 2001 | *The Diamond Hunters* | רובי גראנג' | סדרת טלוויזיה |
| 2001 | *ג'אג* | רב"ט ליסה אנטון | הפרק "Touch and Go" |
| 2001 | *On the Edge* | אשתו של צ'ארלי | סרט טלוויזיה |
| 2001–2005 | *מסע בין כוכבים: אנטרפרייז* | ט'פול | 98 פרקים |
| 2003 | *סטארגייט SG-1* | אישתה | הפרק "Birthright" |
| 2004 | *סטארגייט SG-1* | אישתה | הפרק "Sacrifices" |
| 2005 | *Slow Burn* | נורה טימר |  |
| 2006 | *I Dream of Murder* | ג'ואנה | סרט טלוויזיה |
| 2007 | *Shadow Puppets* | קייט |  |
| 2008 | *Starship Troopers 3: Marauder* | קפטן לולה בק |  |
| 2008 | *CSI: מיאמי* | פרטלי פורטר | הפרק "Bombshell" |
| 2009 | *האוס* | לקסה | הפרק "Teamwork" |
| 2009 | *Items or Less‏ 10* | בתפקיד עצמה | הפרק "Star Trok" |
| 2010 | *Legend of the Seeker* | האחות ניסי | שני פרקים |
| 2010 | חוטאים וקדושים | סטייסי | סרט קולנוע |
| 2010 | *One Kine Day* |  |  |
| 2014 | סקס טייפ | קתרינה | סרט קולנוע |

קישורים חיצוניים
----------------

ויקישיתוף מדיה וקבצים בנושא **ג'ולין בליילוק** בוויקישיתוף
* ג'ולין בליילוק, ברשת החברתית אקס (טוויטר)
* ג'ולין בליילוק, ברשת החברתית אינסטגרם
* ג'ולין בליילוק, במסד הנתונים הקולנועיים IMDb (באנגלית)
* ג'ולין בליילוק, באתר AllMovie (באנגלית)
* ג'ולין בליילוק, באתר Rotten Tomatoes (באנגלית)
* ג'ולין בליילוק, במסד הנתונים הקולנועיים KinoPoisk (ברוסית)

הערות שוליים
------------

1. 1 2 3 4 5 6  Nick Fiaca, "Starship trouper; Sci-fi; Television", *The Sun* (30 March 2002), The TV Mag 24.
2. 1 2 3 4  "Star Profile: Jolene Blalock", *Evening Times* (Glasgow, 4 September 2002), p. 23.
3. 1 2  "Vulcan gorgeous!!", *Daily Star* (26 October 2002), p. 32.
4. ↑  Marshall Julius, "Why I'm boldly going ... in a skintight catsuit", *The Express on Sunday* (6 January 2002).
5. ↑  Il y a 4 mois. "The sawyer's centric you'll never see, Lyly Ford Blog". Lylyford.blogspot.com. נבדק ב-2010-08-10.
6. ↑  Starr, Michael (9 במאי 2003). "Starr Report". *New York Post*. p. 135. `{{cite news}}`:  (עזרה)
7. ↑  "Actress Blalock Sets Up Surprise Wedding", AP Online (10 May 2003).
8. ↑  Katherine Dillinger, "Newsmakers", *Austin American-Statesman* (11 May 2003), p. A2.
9. ↑  Abel, Olivia (May 26, 2003). "Passages". *People*. Vol. 59 No. 20.
10. ↑  Dinah Eng, "Even a Vulcan has to question arranged marriage", *Gannett News Service* (14 October 2004).
11. ↑  *K9 Magazine*, Issue 17 (Summer 2006).

| מסע בין כוכבים: אנטרפרייז |
| --- |
| יוצרי הסדרה | בראנון בראגה • ריק ברמן • על-פי "מסע בין כוכבים" מאת ג'ין רודנברי |  |
| שחקנים ראשיים | סקוט באקולה • ג'ון בילינגסלי • ג'ולין בליילוק • דומיניק קיטינג • אנתוני מונטגומרי • לינדה פארק • קונור טריניר |
| דמויות ראשיות | ג'ונתן ארצ'ר • פלוקס • ט'פול • מלקולם ריד • טרוויס מייוות'ר • הושי סאטו • צ'ארלס טאקר |
| גזעי חייזרים | אוריונים • אנארים • אנדוריאנים • בוני הספירות • דנוביולנים • וולקנים • טלרייטים • זינדי • סוליבאנים • קלינגונים |
| מושגים | אנטרפרייז • מלחמת הזמן הקרה • פדרציית הכוכבים המאוחדת • צי הכוכבים |
| ראו גם | זיכיון מסע בין כוכבים |

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 11025165
* BNE: XX4766603
* BnF: cb150871296 (data)
* ISNI: 0000 0001 1706 6530
* LCCN: no2011015285
* SUDOC: 16214976X
* VIAF: 161606453
* WorldCat: lccn-no2011015285

 |